**ΑΝΑΛΥΣΗ ΤΩΝ ΣΗΜΑΝΤΙΚΟΤΕΡΩΝ ΕΥΡΗΜΑΤΩΝ ΜΗ ΣΥΜΜΟΡΦΩΣΗΣ ΣΤΙΣ ΕΚΤΡΟΦΕΣ- ΕΛΛΗΝΙΚΗ ΔΗΜΟΚΡΑΤΙΑ**

**(του άρθρου 2 του Εκτελεστικού Κανονισμού (ΕΕ 2019/723 της Επιτροπής)**

Κατά το έτος 2024, οι Ελληνικές Περιφερειακές Αρμόδιες Αρχές, σε ελέγχους που πραγματοποίησαν σύμφωνα με τα κριτήρια εκτίμησης του κινδύνου στις εκτροφές, εντόπισαν τις ακόλουθες σημαντικότερες μη συμμορφώσεις (η κατάταξη των μη συμμορφώσεων σε Α, Β και Γ έγινε βάσει των αναλύσεων και των Πινάκων που έστειλαν οι Περιφερειακές Ενότητες):

***1*. *Εκτροφές χοίρων*:**

* Σε δύο διαφορετικές εκτροφές σε μία Περιφερειακή Ενότητα, παρατηρήθηκε και στις δύο εκτροφές μη συμμόρφωση α) ως προς την τήρηση των μητρώων και β) ως προς την ελλειπή καθαριότητα των σταβλικών εγκαταστάσεων (μη συμμορφώσεις Α, χωρίς κυρώσεις). Πέραν των γραπτών συστάσεων υπήρξαν και σαφείς υποδείξεις και οδηγίες ως προς την τήρηση και συμπλήρωση των μητρώων ώστε το έργο των επιθεωρητών να είναι ταχύτερο και αποτελεσματικότερο σε επόμενους ελέγχους. Και στις δύο εκτροφές η προθεσμία συμμόρφωσης ήταν ένας μήνας. Η επιβεβαίωση για την πλήρη συμμόρφωση με τις συστάσεις πραγματοποιήθηκε με επανέλεγχο των εκτροφών. Οι συγκεκριμένοι επανέλεγχοι δεν προσμετρήθηκαν στον συνολικό αριθμό των επιθεωρήσεων του έτους.
* Σε μία άλλη Περιφερειακή Ενότητα, παρατηρήθηκε μη συμμόρφωση ως προς α) την ελλειπή καθαριότητα και β) την επικινδυνότητα των σταβλικών εγκαταστάσεων, όπως ήταν η ύπαρξη επικίνδυνων γωνιών και συρμάτων που προεξείχαν (μη συμμορφώσεις Α, χωρίς κυρώσεις). Η διαπίστωση για την πλήρη συμμόρφωση με τις συστάσεις (ασφαλείς και καθαρές σταβλικές εγκαταστάσεις), πραγματοποιήθηκε με επανέλεγχο των εκτροφών, μετά από διάστημα δυο μηνών. Οι συγκεκριμένοι επανέλεγχοι δεν προσμετρήθηκαν στον συνολικό αριθμό των επιθεωρήσεων του έτους.

***2. Εκτροφές ωοτόκων ορνίθων:***

* Μία Περιφερειακή Ενότητα, διεξήγαγε ελέγχους σε εκτροφές με διευθετημένους κλωβούς που βρίσκονται εντός της περιοχής δικαιοδοσίας της. Σε πέντε εκτροφές εντοπίσθηκε μη συμμόρφωση ως προς την τήρηση των μητρώων (μη συμμορφώσεις Α, χωρίς κυρώσεις). Ομοίως, η διαδικασία που ακολουθήθηκε περιελάμβανε γραπτές συστάσεις και προφορικές υποδείξεις των επιθεωρητών προς τους υπεύθυνους και καθορισμό χρονοδιαγράμματος ενός μήνα, για τη συμμόρφωση και τον επανέλεγχο. Οι συγκεκριμένοι επανέλεγχοι επιβεβαίωσης της πλήρους συμμόρφωσης δεν προσμετρήθηκαν στον συνολικό αριθμό των επιθεωρήσεων του έτους.

***3. Εκτροφές κρεοπαραγωγών ορνιθίων:***

* Σε μία διαφορετική Περιφερειακή Ενότητα, εντοπίστηκε σε μία εκτροφή μη συμμόρφωση ως προς την τήρηση των μητρώων (μη συμμόρφωση Α, χωρίς κυρώσεις). Πέραν των γραπτών συστάσεων υπήρξαν και σαφείς υποδείξεις και οδηγίες ως προς την τήρηση και συμπλήρωση των μητρώων, ώστε το έργο των επιθεωρητών να είναι ταχύτερο και αποτελεσματικότερο σε επόμενους ελέγχους. Η προθεσμία συμμόρφωσης ήταν ένας μήνας. Η διαπίστωση για την πλήρη συμμόρφωση με τις συστάσεις πραγματοποιήθηκε με επανέλεγχο της εκτροφής. Οι συγκεκριμένος επανέλεγχος δεν προσμετρήθηκε στον συνολικό αριθμό των επιθεωρήσεων του έτους.

***4. Εκτροφές γαλακτοπαραγωγών βοοειδών:***

* Μία Περιφερειακή Ενότητα, σε ελέγχους που διεξήγαγε εντόπισε σε δύο εκτροφές μη συμμόρφωση ως προς α) την ελλειπή καθαριότητα και β) την επικινδυνότητα των σταβλικών εγκαταστάσεων όπως επικίνδυνες γωνίες και προεξέχοντα σύρματα (μη συμμορφώσεις Α, χωρίς κυρώσεις). Σε δύο άλλες εκτροφές εντόπισε μη συμμόρφωση ως προς την απουσία ποιμενικών σκύλων (μη συμμορφώσεις Α, χωρίς κυρώσεις). Λόγω του αγελαίου χαρακτήρα των εκτροφών αυτών και της παρουσίας φυσικών εχθρών στην περιοχή τους, η απουσία ποιμενικών σκύλων είχε ως επιπτώσεις τον περιττό φόβο και την αδυναμία ελεύθερης μετακίνησης και βοσκής της αγέλης των βοοειδών και καταγράφηκε ως μη-συμμόρφωση. Και στις τέσσερεις εκτροφές ορίστηκε χρονοδιάγραμμα συμμόρφωσης δύο μηνών και ακολούθησαν επανέλεγχοι για τη διαπίστωση της πλήρους συμμόρφωσής τους. Οι συγκεκριμένοι επανέλεγχοι δεν προσμετρήθηκαν στον συνολικό αριθμό των επιθεωρήσεων του έτους.